ไฟแนนทูเดย์
โดย...ภูคา
13 ม.ค. 2560

โดย...ภูคา
ในปี 2560 นี้ คงต้องให้กำลังใจ “พี่บู้” ชาติชาย พยุหนาวีชัย ผู้อำนวยการธนาคารออมสิน กันเยอะๆ เพราะปีที่ผ่านมาผลพวงจากเศรษฐกิจที่ยังไม่ฟื้นตัว ทำให้ธนาคารออมสินมีออร์เดอร์ต้องทำภารกิจสนองรัฐสารพัดมาตรการ แถมยังเร่งเรื่องบัตรพลาสติก ทั้งเดบิต เครดิต เล่นเอาพนักงานแทบไม่มีเวลาหายใจ จนยอดปล่อยสินเชื่อหดตัวกว่า 1.7 หมื่นล้านบาท นับเป็นประวัติการณ์ในรอบ 10 ปี เพราะที่ผ่านมาธนาคารออมสินมีแต่ปล่อยสินเชื่อเป็นบวกมาโดยตลอด
แต่ถึงจะเมดทูออร์เดอร์ แต่แยกบัญชีก็ยังวัดผลงานได้ว่าเป็นเพราะสนองนโยบายรัฐ หรือเพราะอะไรแน่
ด้าน “พี่อู้” สมชัย สัจจพงษ์ ปลัดกระทรวงการคลัง เอ่ยปากบอกว่า น้อยใจภาคเอกชนที่ไม่ยอมลงทุนในปีก่อน แม้รัฐจะออกมาตรการมาสร้างแรงจูงใจลดหย่อนภาษีได้ 2 เท่าก็ตาม แถมยอมเป็นแพะรับบาป ตามที่เอกชนอ้างว่ารัฐอ่อนประชา สัมพันธ์ แม้จะพยายามให้ข่าวต่อเนื่องตลอดช่วงโค้งสุดท้ายก่อนสิ้นปี งานนี้ต้องทำใจ ปิดทองหลังพระ ทำงานเพื่อชาติต่อไป